Publication: Magyar Közlöny
Issue: MK-1999-101 (Year: 1999, Number: 101)
Era: 1990-2004
Section: 131. § (1) Az illetékekről szóló 1990. évi XCIII. törvény
Paragraph Index: 996

(6) bekezdéssel egészül ki, továbbá a jelenlegi (5) bekezdés számozása (7) bekezdésre változik: „(5) A kizárólag pénzügyi lízingtevékenységet folytató, tevékenységét az illetékkötelezettség keletkezésének évében (tárgyév) — jogelőd nélkül — kezdő vállalkozó az (1) bekezdésben meghatározott célú ingatlanvásárlás esetén az ott meghatározott mértékű illetéket fizeti, ha a vagyonszerzés illetékkiszabásra bejelentésekor nyilatkozatban vállalja, hogy a tárgyévi nettó árbevételének 50%-a ingatlanok pénzügyi lízingjéből, vagy 75%-a ingatlan- és gépjármű pénzügyi lízingjéből fog származni. Amennyiben a tárgyévet követő év június 30. napjáig a vállalkozó nem nyújtja be az illetékhivatalhoz a Magyar Lízingszövetség olyan igazolását, amely a tárgyévi nettó árbevétel — vállalt feltételek szerinti — megoszlását bizonyítja, akkor az illetékhivatal a vagyonszerzés után a 19. § (1) bekezdés, illetve 21. § (1) bekezdés alapján az egyébként fizetendő és az (1) bekezdés szerinti illeték különbözetét a vállalkozó terhére 50 százalékkal növelten megállapítja.

Source: https://magyarkozlony.hu/hivatalos-lapok/eb96bbbae1b4a851cb6315421f82b715e5c32e87/dokumentumok/bf3e8f105861581c1e33a92f210b19f1314fd244/letoltes